钦定古今图书集成/明伦汇编/家范典/第108卷 > 明徐三重明善全编 > 《次韵春日谩兴四首奉酬外舅达翁》
## 钦定古今图书集成/明伦汇编/家范典/第108卷 > 明徐三重明善全编 > 《次韵春日谩兴四首奉酬外舅达翁》

明高启

老去风情似乐天，恨无张态抹朱弦。一春酒病稀游
赏，啼鸟莺花共怅然。

水边帘幕远笼花，游女时时出《浣沙》。记得横塘沽酒
处，画船明月载琵琶。

雨多池馆草毵毵，酒色寒销旧舞衫。燕子自怜花落
地，殷勤长带软泥衔。

菖蒲叶老芷花新，地暖鸳鸯护水纹。不上高楼无远
恨，江南春尽草如云。